
MUNICIPIUL PAŞCANI

   


           


CONSILIUL LOCAL

         

H O T ĂR Â R E A  NR.  89
Din 26.08.2011

privind aprobarea contractării  unei finanţări rambursabile interne 
în valoare de 4.000.000 lei

    În temeiul prevederilor art. 36 alin. (2) şi alin. (4) lit. b), ale art. 45 alin. (2), art. 63 alin. (1) lit. c) şi alin. (4) lit. c), precum şi ale art. 115 alin. (1) lit. b), alin. (3), (5) şi (6) din Legea administraţiei publice locale nr. 215/2001, republicată;
    Având în vedere prevederile Ordonanţei de urgenţă a Guvernului nr. 64/2007 privind datoria publică, cu modificările şi completările ulterioare, coroborate cu cele ale cap. IV din Legea nr. 273/2006 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare;

    Tinând seama de prevederile art. 41 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
    Luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
    Tinând seama de prevederile art. 942 şi următoarele din Codul civil, referitoare la contracte sau convenţii, 

 Luând act de:

    a) expunerea de motive  prezentata de către primarul municipiului Pascani în calitatea sa de iniţiator, înregistrat sub nr. 14334/12.08.2011;

    b) raportul de specialitate intocmit de Serviciul Buget, Financiar, Contabilitate  din cadrul aparatului de specialitate al primarului, înregistrat sub nr. 14336/12.08.2011;
    c) Având in vedere avizele Comisiilor :
- Comisia de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri , înregistrat sub nr. 912.;
- Comisia juridică, ordine publică, drepturile omului şi libertăţi cetăţeneşti , înregistrat sub nr. 894;
- Comisia pentru programe europene şi atragere de fonduri structurale, relaţii externe , înregistrat sub nr. 902;
    Constatând necesitatea de a asigura resursele financiare pentru realizarea investiţiilor publice de interes local/refinanţarea datoriei publice locale, a căror documentaţiile tehnico-economică au fost aprobate prin Hotărârile Consiliului Local nr.39/2009, 40/2009, 41/2009, 42/2009, 43/2009, 44/2009, 45/2009, 46/2009, 47/2009, 63/2009, 3/2010, 4/2010, 8/2010, 33/2010, 84/2010, 85/2010, 87/2010, 88/210, 89/2010.
În temeiul art. 45 alin. (1) din Legea nr.215/2001, privind administraţia publică locală, republicată, cu modificarile si completările ulterioare;  

    Consiliul Local al Municipiului Pascani  adoptă prezenta hotărâre :
    Art. 1. - Se aprobă contractarea  unei finanţări rambursabile interne în valoare de 4.000.000 lei, cu o maturitate de 5-7 ani.
    Art. 2. - Contractarea  finanţării rambursabile prevăzute la art. 1 se face pentru realizarea investiţiilor publice de interes local/refinanţarea datoriei publice locale, prevăzute în anexa la prezenta.
    Art. 3. - Din bugetul local al Municipiului Pascani se asigură integral plata:

    a) serviciului anual al datoriei publice locale;

    b) a oricăror impozite şi taxe aferente realizării obiectivelor de investiţii de interes local;

    c) alte cheltuieli neeligibile ale finanţării rambursabile menţionate la art. 1.

    Art. 4. - (1) Pe întreaga durată a serviciului datoriei publice locale, ordonatorul principal de credite are obligaţia să publice pe pagina de internet a Municipiului Pascani următoarele date:

    a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia;

    b) valoarea finanţării rambursabile contractate în lei;

    c) gradul de îndatorare a Municipiului Pascani
    d) durata serviciului datoriei publice locale, cu precizarea perioadei de graţie şi a perioadei de rambursare a finanţării rambursabile;

    e) dobânzile, comisioanele şi orice alte costuri aferente  finanţări rambursabile;

    f) plăţile efectuate din fiecare finanţare rambursabilă.

              (2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancţiunile prevăzute de lege.

    Art. 5. - Cu ducerea la îndeplinire a prezentei hotărâri se însărcinează primarul municipiului Pascani.
   Art. 6. – Prin prezenta hotărâre se abrogă Hotărârea Consiliului Local al municipiului Paşcani, nr. 47 din 9.05.2011 privind aprobarea contractării unui credit pentru investiţii în valoare de 4.000.000 lei.

    Art. 7. - Prezenta hotărâre se comunică, prin intermediul secretarului Municipiului Pascani în termenul prevăzut de lege, primarului Municipiului Pascani  şi prefectului judeţului Iasi şi se aduce la cunoştinţă publică prin publicarea în mass media locala precum şi pe pagina de internet www.primariapascani.ro.
PRESEDINTE DE SEDINTA

Consilier, 

